Il-Pulizija qed iżżomm minn tal-inqas ħames persuni ta’ nazzjonalità barranija wara argument li seħħ għall-ħabta ta’ 8:00 p.m ħdejn il-funtana tat-Tritoni. Il-Pulizija kkonfermat ma’ tvm.com.mt li l-argument beda wara li raġel ipprova jkisser ħġieġa ta’ karozza tal-linja waqt li inspector tal-karozzi tal-linja pprova jintervjeni. Hawnhekk ir-raġel ħareġ arma li taqta’ u bil-ponta fid-direzzjoni tal-inspector iżda b’xorti tajba ma ndarabx. Il-Pulizija mill-ewwel marret fuq il-post biex tikkontrolla s-sitwazzjoni fejn qed tkompli għaddejja bl-istħarriġ tagħha. Rapport: Owen Galea u Nigel Vella